wannaphong/clean_thaiwikipedia huggingface dataset:
# อันเดรียส เจ้าชายแห่งซัคเซิน-โคบวร์คและโกทา
อันเดรียส เจ้าชายแห่งซัคเซิน-โคบวร์คและโกทา  ประสูติเมื่อวันที่ 21 มีนาคม 2486 ณ ประเทศเยอรมนี เป็นพระโอรสพระองค์ใหญ่ใน ฟรีดริช โยเซียส เจ้าชายแห่งซัคเซิน-โคบวร์กและโกธา และ เคาน์เตสวิกตอเรีย-ลูอีสแห่งโซล์มส์-เลาบัค เป็นพระนัดดาใน เจ้าชาย ดยุกแห่งซัคเซิน-โคบวร์คและโกทา เป็นพระปนัดดาใน เจ้าฟ้าชาย ดยุกแห่งซัคเซิน-โคบวร์คและโกทา ทรงสืบเชื้อสายมาจาก ราชินีนาถวิกตอเรีย จึงทรงมีสิทธิ์ในการสืบราชบัลลังก์อังกฤษ ทั้งนี้ ยังทรงเป็นพระญาติชั้นที่ 1 ใน คาร์ลที่ 16 กุสตาฟ เนื่องด้วยพระบิดาของพระองค์ เป็นพระอนุชาแท้ๆใน เจ้าหญิงซิบิลลาแห่งซัคเซิน-โคบวร์คและโกทา พระราชชนนีในสมเด็จพระราชาธิบดีคาร์ลที่ 16 กุสตาฟ

ในปี 2489 พระบิดาและพระมารดาของพระองค์ทรงตัดสินพระทัยแยกทางกัน ในปี 2492 พระองค์ได้เสด็จไปประทับ ณ นิวออร์ลีนส์ ขณะนั้นพระองค์ได้ย้ายไปประทับกับพระมารดา โดยทรงดำรงพระชนม์กับพระมารดาและสวามีคนที่ 2 ของพระมารดา คือ ริชาร์ด วิตต์ พระองค์ทรงดำรงพระยศ เจ้าชายรัชทายาทแห่งซัคเซิน-โคบวร์คและโกทา เมื่อวันที่ 6 มีนาคม 2497 ในปี 2508 ทรงรัชราชการทหาร จนถึงปี 2511 พระองค์ทรงกลายเป็น เจ้าชายแห่งซัคเซิน-โคบวร์คและโกทา เมื่อวันที่ 23 มกราคม 2541 ภายหลังการสิ้นพระชนม์ชองพระบิดา ทั้งนี้ พระองค์ทรงเป็นพระบิดาทูลหัวให้กับ เจ้าฟ้าหญิงดัชเชสแห่งเฮลซิงลันด์และเยสตริคลันด์

 เสกสมรส 
อันเดรียส เจ้าชายแห่งซัคเซิน-โคบวร์คและโกทา ทรงเสกสมรสกับ คาริน เดเบลิน เมื่อวันที่ 31 กรกฎาคม 2514 ในฮัมบวร์ค ซึ่งการเสกสมรสดังกล่าวนั้น พระชายาจะมิได้รับพระอิสริยยศใด ๆ เนื่องจากเป็นการเสกสมรสที่ต่างฐานันดร ถึงกระนั้น พระบุตรมี่ประสูติมา สามารถดำรงพระยศและสืบทอดตำแหน่งใด ๆ ก็ตามได้ ทั้ง 2 มีพระบุตร 3 พระองค์คือ
เจ้าหญิงสเตฟานี
เจ้าชายรัชทายาทแห่งซัคเซิน-โคบวร์คและโกทา
เจ้าชายอเล็กซานเดอร์

ในปี 2539 พระชายาของพระองค์ได้รับการอนุญาตให้ดำรงสถานะ เจ้าหญิงรัชทายาทแห่งซัคเซิน-โคบวร์คและโกทา พระชายา ได้ พร้อมฐานันดร ไฮเนส และในปี 2541 รับการสถานาเป็น เจ้าหญิงพระชายาในเจ้าชายพระประมุขแห่งซัคเซิน-โคบวร์คและโกทา โดยพระองค์ พระชายา และพระบุตร ประทับในพระตำหนักที่โคบวร์ค ทั้งยังมีปราสาทในออสเตรีย พระองค์ทรงมีธุรกิจ โดยทรงเป็นเจ้าของอสังหาริมทรัพย์ เจ้าของที่ดิน ทั้งยังทรงเปิดฟาร์มป่าไม้ที่ถูกต้องตามกฎหมาย ในเดือนเมษายน ปี 2554

พระองค์สิ้นพระชนม์เมื่อวันที่ 3 เมษายน พ.ศ. 2568 สิริพระชันษา 82 ปี

 เครื่องราชอิสริยาภรณ์ 
 House of Saxe-Coburg and Gotha: Co-Sovereign Knight Grand Cross of the Ducal Saxe-Coburg and Gotha House OrderBlogspotwearing medal of the orderwearing the medal of the order on his birthday
 : Recipient of the 70th Birthday Badge Medal of King Carl XVI Gustaf (30 April 2016)Royal Fashion Awards: King Carl Gustaf's Birthday Banquet (Row 6)
 อ้างอิง
# รีเฟล็กซ์จามจากแสง
รีเฟล็กซ์จามจากแสง  หรืออาการจามจากแดด (sun sneezing) เป็นรีเฟล็กซ์ (ปฏิกิริยาตอบสนองของร่างกายผ่านระบบประสาท) ชนิดหนึ่ง ที่ทำให้เกิดอาการจามขึ้นจากสิ่งเร้าได้หลายอย่าง เช่น การมองเห็นแสงจ้า หรือการฉีดยาเข้าบริเวณรอบลูกตา พบได้ประมาณ 18-35% ของคนทั่วไป กลไกที่เป็นสาเหตุยังไม่ทราบแน่ชัด
# เจ้าชายอาเดรียนแห่งซัคเซิน-โคบวร์คและโกทา
เจ้าชายอาเดรียนแห่งซัคเซิน-โคบวร์คและโกทา  ประสูติเมื่อวันที่ 18 ตุลาคม 2498 ณ ประเทศเยอรมนี เป็นพระโอรสพระองค์เล็กใน ฟรีดริช-โจเซียส เจ้าชายแห่งซัคเซิน-โคบวร์คและโกทา และ ดีนีซี เฮนเรียตตา เด โมริทซ์ เป็นพระอนุชาต่างพระชนนีใน อันเดรียส เจ้าชายแห่งซัคเซิน-โคบวร์คและโกทา เป็นพระนัดดาใน เจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา เป็นพระปนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา ทรงสืบเชื้อสายมาจาก สมเด็จพระราชินีนาถวิกตอเรียแห่งสหราชอาณาจักร จึงทรงมีสิทธิ์ในการสืบราชบัลลังก์อังกฤษ ทั้งนี้ ยังทรงเป็นพระญาติชั้นที่ 1 ใน สมเด็จพระราชาธิบดีคาร์ลที่ 16 กุสตาฟแห่งสวีเดน เนื่องด้วยพระบิดาของพระองค์ เป็นพระอนุชาแท้ๆใน เจ้าหญิงซิบิลลาแห่งซัคเซิน-โคบวร์คและโกทา พระราชชนนีในสมเด็จพระราชาธิบดีคาร์ลที่ 16 กุสตาฟ โดยขณะมีพระชนม์ชีพ ทรงอยู่ในลำดับที่ 4 ในการสืบอดตำแหน่ง เจ้าชายแห่งซัคเซิน-โคบวร์คและโกทา
 เสกสมรส 
เจ้าชายอาเดรียนแห่งซัคเซิน-โคบวร์คและโกทา ได้ย้ายไปประทับในสวิตเซอร์แลนด์ ตั้งแต่ปลายปี 2518 และเสกสมรสครั้งแรกกับ เลอา ลินด์เคอวีช เมื่อวันที่ 18 ตุลาคม 2527 และในวันที่ 20 ตุลาคมนั้น มีพิธีทางศาสนา มีพระโอรส 2 พระองค์ คือ
gจ้าชายไซโมน
เจ้าชายดาเนียล

ทั้ง 2 หย่าร้างกันในปี 2536 ต่อมาทรงเสกสมรสครั้งที่ง 2 กับ เกอร์ทัต ไครน์ เมื่อวันที่ 11 กรกฎาคม 2540 ไม่มีพระบุตร เจ้าชายอาเดรียนแห่งซัคเซิน-โคบวร์คและโกทา สิ้นพระชนม์ลงเมื่อวันที่ 30 สิงหาคม 2554 สิริพระชันษา 55 ปี
 อ้างอิง 
 Almanach de Gotha
House of Saxe-Coburg and Gotha
# ทิวยาวทาน
ทิวยาวทาน เป็นคัมภีร์ภาษาสันสกฤตที่รวบรวมเรื่องราวชีวประวัติอันเป็นแบบอย่างที่ดีของพุทธศาสนิกชนที่เกิดขึ้นในอินเดีย จำนวน 38 เรื่อง ซึ่งเป็นเรื่องขนาดใหญ่และประกอบด้วยรายละเอียดของเรื่องอย่างมาก ตำนานของบุคคลหรือนักบวชเหล่านี้มีอยู่จริงแต่มีการแต่งเติมเหตุการณ์ให้น่าตื่นเต้นเร้าใจ แก่นสำคัญของเรื่องเกี่ยวกับหลักธรรม เรื่องกรรม การให้ในทางศาสนา และโดยเฉพาะอย่างยิ่งการแสดงถึงพลังแห่งความศรัทธาเลื่อมใสJoel Tatelman, The Heavenly Exploits: Buddhist Biographies from the Divyavadana (Clay Sanskrit Library, 2005), p.15

ทิวยาวทานเป็นหนึ่งในคัมภีร์พระพุทธศาสนาภาษาสันสกฤตประเภทอวทานในยุคเริ่มต้น ไม่ทราบผู้แต่ง คัมภีร์อาจเก่าถึงราวคริสต์ศตวรรษที่ 2 แต่เนื้อเรื่องมีเรื่องราวเก่ากว่านั้น รวบรวมเสร็จไม่น่าจะเกินคริสต์ศตวรรษที่ 4 มีบางส่วนน่าจะเรียบเรียงราว 200 ปีก่อนคริสตกาล เรียบเรียงเสร็จราวคริสต์ศตวรรษที่ 6 และอาจเป็นคัมภีร์พุทธศาสนาเล่มแรก ๆ ที่มีการบันทึก 

รูปแบบ
การจัดวางคัมภีร์นั้นไม่มีความเชื่อมต่อกัน ส่วนที่ประพันธ์ด้วยร้อยแก้วประพันธ์ด้วยภาษาสันสกฤตมาตรฐาน ส่วนร้อยกรองประพันธ์ด้วยภาษาสันสกฤตผสม รูปแบบประพันธ์แบบจัมปู คือเป็นร้อยกรองที่มีคาถาแทรกผสมอยู่ การใช้ภาษาในอวทานในแต่ละเรื่องเขียนอย่างเรียบง่าย ตรงไปตรงมา ยังมีส่วนที่ใช้ภาษาอย่างประณีตพรรณนา มีการเปรียบเทียบให้ผู้อ่านเห็นภาพ ปรากฏทั้งศัพทาลังการและอรรถาลังการ

เนื้อหาโดยรวมแบ่งเป็น 3 กลุ่ม คือ เรื่องในอดีตชาติของพระพุทธเจ้า เรื่องของสาวกและผู้เลื่อมใสในพระพุทธศาสนา และสูตร พระธรรมเทศนาที่แสดงแก่บุคคลต่าง ๆ โดยเนื้อหาข้างต้นเป็นแนวคิดทั้งแบบเถรวาทและมหายาน

การแปล
ผู้ตั้งชื่อ ทิวยาวทาน คือ เออแฌน บูร์นุฟ (Eugène Burnouf) เป็นคำศัพท์ภาษาสันสกฤตที่เกิดจากคำประสมหรือสมาสของคำ 2 คำ คือ ทิวย + อวทาน มีความหมายว่า อวทานอันเป็นทิพย์ อวทานอันยอดเยี่ยม ส่วนคำว่า อวทานนั้น หมายถึง การกระทำอันสูงส่ง การกระทำที่กล้าหาญ การกระทำที่ยิ่งใหญ่ การกระทำที่มีชื่อเสียงหรือการบรรลุผลสำเร็จอันยิ่งใหญ่

บูร์นุฟได้แปลอวทานหลายเรื่องเป็นภาษาฝรั่งเศส โดยใช้ฐานข้อมูลจากต้นฉบับสำเนาตัวเขียน 2 ฉบับ คือ ฉบับที่ Mr. Hodgson พบที่ประเทศเนปาลซึ่งเป็นภาษาเนวารี และอีกฉบับหนึ่ง เขาได้จากที่อื่น ๆ ต่อมาปี ค.ศ. 1886 อี.บี. โคเวลล์ (E.B. Cowell) กับอาร์.เอ. นีล (R.A. Neil) ได้ร่วมกันจัดทำคัมภีร์ฉบับอักษรโรมัน จัดพิมพ์เผยแพร่โดยมหาวิทยาลัยเคมบริดจ์ โดยอาศัยข้อมูลสำเนาจากฉบับต่าง ๆNeil, Robert Alexander; Cowell, Edward B.: The Divyâvadâna: a collection of early Buddhist legends, now first edited from the Nepalese Sanskrit mss. in Cambridge and Paris; Cambridge: University Press 1886.  ต่อมาในปี ค.ศ. 1959 พี.แอล. ไวทยา (P.L. Vaidya) ได้จัดทำคัมภีร์เป็นฉบับอักษรเทวนาครี จัดพิมพ์เผยแพร่โดยสถาบันมิถิลา (The Mithila Institute) เป็นฉบับแก้ไขและเพิ่มเติมจากฉบับของ อี.บี. โคเวลล์ กับอาร์.เอ. นีลVaidya, P. L. (1959). Divyāvadāna , Darbhanga: The Mithila Institute of Post-Graduate Studies and Research in Sanskrit Learning (romanized)

รายชื่อเรื่อง
# วรรณพงษ์ คชรักษ์
พันตำรวจโท นายกองเอก วรรณพงษ์ คชรักษ์ เลขาธิการศูนย์อำนวยการบริหารจังหวัดชายแดนภาคใต้ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ ราชกิจจานุเบกษา เล่ม 140 ตอน 274 ง หน้า 8 วันที่ 2 พฤศจิกายน 2566 อดีตอธิบดีกรมพินิจและคุ้มครองเด็กและเยาวชน ประกาศสำนักนายกรัฐมนตรี เรื่อง แต่งตั้งข้าราชการพลเรือนสามัญ หน้า ๑๓ เล่ม ๑๓๗ ตอนพิเศษ ๒๒๑ ง ราชกิจจานุเบกษา ๒๓ กันยายน ๒๕๖๓ อดีตผู้อำนวยการสถาบันนิติวิทยาศาสตร์ประกาศสำนักนายกรัฐมนตรี เรื่องแต่งตั้งข้าราชการพลเรือนสามัญ หน้า ๑๕ เล่ม ๑๓๕ ตอนพิเศษ ๒๙๘ ง ราชกิจจานุเบกษา ๒๓ พฤศจิกายน ๒๕๖๑ อดีตรองผู้อำนวยการสถาบันนิติวิทยาศาสตร์ อดีตรองอธิบดีกรมสอบสวนคดีพิเศษ

 ประวัติ 
พ.ต.ท.วรรณพงษ์ เกิดเมื่อวันที่ 11 มีนาคม พ.ศ. 2511คนตามข่าว : พ.ต.ท.วรรณพงษ์ คชรักษ์ ผอ.สถาบันนิติวิทยาศาสตร์คนใหม่ เป็นบุตรชายของ พล.ต.ท.วรรณรัตน์ คชรักษ์ อดีตผู้บัญชาการตำรวจนครบาล

สมรสกับนางอินทิรา คชรักษ์ มีบุตรชาย 1 คน ชื่อ ด.ช.วรรณวุฒิ คชรักษ์

ต่อมาในวันที่ 20 มีนาคม พ.ศ. 2568 ได้มีพระบรมราชโองการโปรดเกล้าฯ พระราชทานยศนายกองเอกในกองอาสารักษาดินแดนให้กับ พ.ต.ท.วรรณพงษ์

 การศึกษา 
พ.ต.ท.วรรณพงษ์ จบการศึกษาจากโรงเรียนสามเสนวิทยาลัย จบโรงเรียนเตรียมทหาร รุ่นที่ 27 รัฐประศาสนศาสตร์บัณฑิต สาขาวิชาการตำรวจ โรงเรียนนายร้อยตำรวจ รุ่นที่ 43 และรัฐประศาสนศาสตร์มหาบัณฑิต สาขาวิชารัฐประศาสนศาสตร์ คณะรัฐศาสตร์ จุฬาลงกรณ์มหาวิทยาลัย

 การทำงาน 
สำนักงานตำรวจแห่งชาติ
 พ.ศ. 2538 - สารวัตรแผนก 3 กองกำกับการ 5 กองบังคับการปราบปราม
 พ.ศ. 2544 - รองผู้กำกับการ 3 กองบังคับการปราบปราม
กรมสอบสวนคดีพิเศษ
 พ.ศ. 2551 - ผู้เชี่ยวชาญเฉพาะด้านคดีพิเศษ
 พ.ศ. 2553 - ผู้บัญชาการสำนักเทคโนโลยีและสารสนเทศ 
 พ.ศ. 2554 - ผู้บัญชาการสำนักคดีการเงินการธนาคาร
 พ.ศ. 2556 - รองอธิบดีกรมสอบสวนคดีพิเศษ
สถาบันนิติวิทยาศาสตร์
 พ.ศ. 2558 - รองผู้อำนวยการสถาบันนิติวิทยาศาสตร์https://www.dailynews.co.th/crime/359165
 พ.ศ. 2561 - ผู้อำนวยการสถาบันนิติวิทยาศาสตร์
กรมพินิจและคุ้มครองเด็กและเยาวชน
 พ.ศ. 2563 - อธิบดีกรมพินิจและคุ้มครองเด็กและเยาวชน
ศูนย์อำนวยการบริหารจังหวัดชายแดนภาคใต้
 พ.ศ. 2566 - เลขาธิการศูนย์อำนวยการบริหารจังหวัดชายแดนภาคใต้

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๗, เล่ม ๑๔๑ ตอนพิเศษ ๑ ข หน้า ๒๗๘, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๘ ตอนพิเศษ ๑ ข หน้า ๑๔๔, ๑๔ กุมภาพันธ์ ๒๕๖๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๔, เล่ม ๑๒๙ ตอนที่ ๒๔ ข หน้า ๑๑๖, ๒๗ มิถุนายน ๒๕๕๔
# ฟรานติเช็ก ชูบา
ฟรานติเช็ก ชูบา (เกิดเมื่อวันที่ 23 มิถุนายน ค.ศ. 1936 – เสียชีวิตเมื่อวันที่ 28 มิถุนายน ค.ศ. 2019) เป็นนักการเมืองจากประเทศเช็กเกีย และเคยดำรงตำแหน่งวุฒิสภาประเทศเช็กเกีย สังกัดพรรคสิทธิพลเมือง ตั้งแต่วันที่ 18 ตุลาคม ค.ศ. 2014 จนถึงวันที่ 28 มิถุนายน ค.ศ. 2019
# ลีซา มาร์ตินเน็ค
ลีซา มาร์ตินเน็ค  (เกิดเมื่อวันที่ 11 กุมภาพันธ์ ค.ศ. 1972 – เสียชีวิตเมื่อวันที่ 28 มิถุนายน ค.ศ. 2019) เป็นนักแสดงจากประเทศเยอรมนี ลีซา มาร์ตินเน็ค แสดงภาพยนตร์มากถึง 80 เรื่อง ทั้งภาพยนตร์และละครโทรทัศน์ ซึ่งได้ผลิต ตั้งแต่ปี ค.ศ. 1993 ส่วนมากเป็นละครโทรทัศน์ในประเทศเยอรมนี ลีซา มาร์ตินเน็คเสียชีวิตจากอุบัติเหตุการว่ายน้ำ ในประเทศอิตาลี
# ดอน สโตรม
ดอนัลด์ เอ. สโตรม หรือรู้จักกันในชื่อ ดอน สโตรม (เกิดเมื่อวันที่ 27 มิถุนายน ค.ศ. 1932 – เสียชีวิตเมื่อวันที่ 31 มกราคม ค.ศ. 2019) เป็นนักการเมืองจากสหรัฐอเมริกา ดอน สโตรมเกิดที่เมือง ฮอสเมอร์ และเติบโตที่รัฐวิสคอนซิน ก่อนที่ดอน สโตรม จะเป็นนักการเมือง ดอน สโตรมได้เป็นผู้อำนวยการบริหารการฟื้นฟูสุขภาพจิต (Mental Health Rehabilitation) และอาศัยอยู่ที่เมืองอีดินา รัฐมินนิโซตา และเป็นวุฒิสภารัฐมินนิโซตา ตั้งแต่ปี ค.ศ. 1983 จนถึงปี ค.ศ. 1991 สังกัดพรรคริพับลิกัน ซึ่งขณะที่เป็นวุฒิสภานั้น ดอน สโตรมก็ดำรงตำแหน่งเป็นประธานกรรมาธิการด้านสาธารณูปโภครัฐมินนิโซตาMinnesota Legislators: Past and Present-Donald A. StormDonald A. Storm-obituary
# คาราแลมโบส โคลิดิส
คาราแลมโบส โคลิดิส (เกิดเมื่อวันที่ 1 ตุลาคม ค.ศ. 1956 – เสียชีวิตเมื่อวันที่ 26 มิถุนายน ค.ศ. 2019) เป็นนักมวยปล้ำจากประเทศกรีซ เคยเข้าร่วมการแข่งขัน1976 Summer Olympics, โอลิมปิกฤดูร้อน 1980, โอลิมปิกฤดูร้อน 1984 ซึ่งได้รับเหรียญทองแดง จากการแข่งขันมวยปล้ำประเภทแบนตั้มเวท และโอลิมปิกฤดูร้อน 1988 ได้รับเหรียญทองแดงจากการแข่งขันมวยปล้ำประเภทแบนตั้มเวท คาราแลมโบส โคลิดิส เกิดที่สาธารณรัฐสังคมนิยมโซเวียตคาซัค และเสียชีวิตที่เมืองเอเธนส์Greece’s Olympic Wrestler Babis Holidis Dies at 62
# มาร์ก เออร์แมน
มาร์ก อาร์โนลด์ เออร์แมน"Mark Urman, Champion of Independent Films, Is Dead at 66" (เกิดเมื่อวันที่ 24 พฤศจิกายน ค.ศ. 1952 ที่เมืองเดอะบร็องซ์ รัฐนิวยอร์ก – เสียชีวิตเมื่อวันที่ 12 มกราคม ค.ศ. 2019 ที่เมืองเนวาร์ค รัฐนิวเจอร์ซีย์) เป็นนักบริหารภาพยนตร์, ผู้ผลิตและผู้จำหน่ายภาพยนตร์จากสหรัฐอเมริกา ในขณะที่มาร์ค เออร์แมนมีชีวิต จะอาศัยอยู่ที่เมืองมอนต์แคลร์ รัฐนิวเจอร์ซีย์
# โทมัส เอ. อเบอร์ครอมบี
โทมัส อลัน อเบอร์ครอมบี  (เกิดเมื่อวันที่ 22 มกราคม ค.ศ. 1951 – เสียชีวิตเมื่อวันที่ 11 เมษายน ค.ศ. 2019)THOMAS ABERCROMBIE Obituary  เป็นนักเขียนและรองศาสตราจารย์เชี่ยวชาญด้านมานุษยวิทยาชาวอเมริกัน ซึ่งทำงานอยู่ในมหาวิทยาลัยนิวยอร์ก 

โทมัส อเบอร์คอรมบี มีผลงานที่เขียนหนังสือที่มีชื่อเสียงอย่าง Pathways of Memory and Power  (เส้นทางของหน่วยความจำและพลังงาน) ซึ่งเป็นหนังสือเกี่ยวกับก้ารค้านพบกลุ่มชาติพันธุ์ และประวัติศาสตร์ของเทือกเขาแอนดีส

 หนังสือที่เขียน 

 Abercrombie, Thomas A. (2009). Una vida disfrazada en el Potosí y La Plata colonial: Antonio-nacido-María Yta ante la Audiencia de Charcas. Anuario de Estudios Bolivianos, Archivísticos y Bibliográficos.
# ติโรง อะโบห์
ติโรง อะโบห์ (เสียชีวิตเมื่อวันที่ 21 พฤษภาคม ค.ศ. 2019) เป็นนักการเมืองจากประเทศอินเดีย ในรัฐอรุณาจัลประเทศCEO Arunachal Pradesh. List of contesting candidates  อะโบห์ ได้รับการเลือกตั้งจากเมืองขุนซาตะวันตก ในปี ค.ศ. 2014 สังกัดพรรคประชาชนแห่งชาติCEO Arunachal Pradesh. List of contesting candidates Assam Tribune. Congress wins 11 seats unopposed in Arunachal  โดยเข้ารับตำแหน่งอย่างเป็นทางการเมื่อวันที่ 17 พฤษภาคม ค.ศ. 2014 จนกระทั่งเสียชีวิตวันที่ 21 พฤษภาคม ค.ศ. 2019 จากการลอบสังหารโดยกลุ่มก่อการร้ายในพื้นที่โบกาปานี จังหวัดติรัป
# รอย ครัตเตนเดน
รอย ครัตเตนเดน (เกิดเมื่อวันที่ 18 กุมภาพันธ์ ค.ศ. 1925 – เสียชีวิตเมื่อวันที่ 3 มิถุนายน ค.ศ. 2019) เป็นนักกระโดดไกลจากสหราชอาณาจักร เคยเข้าร่วมการแข่งขันโอลิมปิกฤดูร้อน 1956 เกิดที่เมืองไบรตัน รอย ครัตเตนเดนเป็นตัวแทนของประเทศอังกฤษในการแข่งขันกระโดดไกลในการแข่งขันกีฬาเครือจักรภพในปี ค.ศ. 1958 โดยได้อันดับที่ 5 ของการแข่งขัน
# คณะรัฐมนตรีญี่ปุ่น คณะที่ 79
คณะรัฐมนตรี คณะที่ 79 ญี่ปุ่น เริ่มตั้งแต่วันที่ 9 สิงหาคม ค.ศ. 1993 จนถึงวันที่ 28 เมษายน ค.ศ. 1994 ภายใต้การปกครองของนายกรัฐมนตรีญี่ปุ่นที่ชื่อโมริฮิโระ โฮโซกาวะ สังกัดพรรคเสรีประชาธิปไตย ซึ่งเกิดขึ้นภายหลังจากการเลือกตั้งสมาชิกสภาผู้แทนราษฎร ค.ศ. 1993 โดยมีพรรคร่วมรัฐบาลถึง 6 พรรค ได้แก่ พรรคสังคมนิยมญี่ปุ่น , พรรคสังคมประชาธิปไตย , พรรคญี่ปุ่นใหม่ , พรรคซะกิซาเกะใหม่ , พรรคโคเม และพรรคฟื้นฟูญี่ปุ่น

 ผลการลงมติเลือกนายกรัฐมนตรี 
สภาผู้แทนราษฎรตัวเลือกผลการลงมติโมริฮิโระ โฮโซกาวะโยเฮ โกโนะอื่นๆ แหล่งข้อมูล

 รายชื่อคณะรัฐมนตรี 
ตำแหน่งชื่อระยะเวลาดำรงตำแหน่งนายกรัฐมนตรีโมริฮิโระ โฮโซกาวะ9 สิงหาคม ค.ศ. 1993 – 28 เมษายน ค.ศ. 1994เลขาธิการนายกรัฐมนตรีมะซะโยะชิ ทะเกะมุระ9 สิงหาคม ค.ศ. 1993 – 28 เมษายน ค.ศ. 1994รองนายกรัฐมนตรี / รัฐมนตรีว่าการกระทรวงการต่างประเทศสึโตะมุ ฮะตะ9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงยุติธรรมอะกิระ มิกะซุกิ9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงการคลังฮิโระฮิซะ ฟุจิอิ9 สิงหาคม ค.ศ. 1993 – 30 มิถุนายน ค.ศ. 1994รัฐมนตรีว่าการกระทรวงศึกษาธิการเรียวโกะ อะกะมะสึ9 สิงหาคม ค.ศ. 1993 – 30 มิถุนายน ค.ศ. 1994รัฐมนตรีว่าการกระทรวงสาธารณสุขและสวัสดิการเกะอิโกะ โออุชิ9 สิงหาคม ค.ศ. 1993 – 30 มิถุนายน ค.ศ. 1994รัฐมนตรีว่าการกระทรวงแรงงานชิกะระ ซะกะกุชิ9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงเกษตรป่าไม้และประมงเอะอิจิโร ฮะตะ9 สิงหาคม ค.ศ. 1993 – 28 เมษายน ค.ศ. 1994รัฐมนตรีกระทรวงการค้าระหว่างประเทศและอุตสาหกรรมฮิโระชิ กุมะกะอิ9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงคมนาคมชิเกะรุ อิโต9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงโยธาธิการโกะโซะ อิกะระชิ9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงมหาดไทยกันจุ ซะโตะ9 สิงหาคม ค.ศ. 1993 – 28 เมษายน ค.ศ. 1994รัฐมนตรีว่าการกระทรวงโทรคมนาคมทะเกะโนะริ กันซะกิ9 สิงหาคม ค.ศ. 1993 – 28 เมษายน ค.ศ. 1994ผู้อำนวยการสำนักบริหารและประสานงานโกะชิโระ อิชิดะ9 สิงหาคม ค.ศ. 1993 – 30 มิถุนายน ค.ศ. 1994
# เอียน คราฟต์
เอียน คราฟต์ (เกิดเมื่อวันที่ 11 กรกฎาคม ค.ศ. 1937 – เสียชีวิตเมื่อวันที่ 3 มิถุนายน ค.ศ. 2019) เป็นนักฟิสิกส์และผู้บุกเบิกการรักษาภาวะเจริญพันธุ์จากประเทศอังกฤษ เอียน คราฟ์เป็นผู้คิดค้นการทดสอบฝาแฝดในหลอด เอียน คราฟต์ เสียชีวิตเมื่อวันที่ 3 มิถุนายน ค.ศ. 2019 ด้วยวัย 81 ปี
# อีวานเกลินา การ์เซีย พรินซ์
อีวานเกลินา การ์เซีย พรินซ์   (เกิดเมื่อวันที่ 30 กันยายน ค.ศ. 1934 – เสียชีวิตเมื่อวันที่ 3 มิถุนายน ค.ศ. 2019) เป็นนักกิจกรรมเคลื่อนไหวด้านสิทธิสตรี, นักการเมือง และนักวิชาการจากประเทศเวเนซูเอลา อีวานเกลินา การ์เซียดำรงตำแหน่งเป็นวุฒิสภา และเป็นประธานสมาชิกคณะกรรมการเพื่อการปฏิรูปรัฐ หรือ Comisión para la Reforma del Estado (COPRE)Falleció a los 84 años Evangelina García Prince
# กาย ฟร็องซัว
กาย ฟร็องซัว  (เกิดเมื่อวันที่ 18 กันยายน ค.ศ. 1947 ที่ประเทศเฮติ – เสียชีวิตเมื่อวันที่ 3 มิถุนายน ค.ศ. 2019)Foot- Décès: La génération dorée de 1974 orpheline de Guy François, mort ce lundi !  เป็นนักฟุตบอลจากประเทศเฮติ ในตำแหน่งกองกลาง กาย ฟร็องซัวเป็นผู้แข่งขันฟุตบอลทีมชาติเฮติ ในฟุตบอลโลก 1974
# แร็วส์
แร็วส์  เป็นเมืองในจังหวัดตาร์ราโกนาในแคว้นกาตาลุญญาของประเทศสเปน ตั้งอยู่บนที่ราบชายฝั่งทะเลทางตะวันตกเฉียงเหนือของเมืองตาร์ราโกนา จากการสำมะโนประชากร ค.ศ. 2018 มีประชากรทั้งหมด 103,477 คน แร็วส์ได้รับสถานะของเมืองในคริสต์ทศวรรษ 1840 พิพิธภัณฑ์เทศบาล (พิพิธภัณฑ์ปริม-รุลย์) ซึ่งรวบรวมหลักฐานยุคก่อนประวัติศาสตร์ แร็วส์เป็นบ้านเกิดของสถาปนิกอันโตนี เกาดี แร็วส์เป็นที่ตั้งของอุตสาหกรรมสิ่งทอที่สำคัญและตำแหน่งของมันอยู่ในใจกลางของเขตปลูกไวน์ที่มีการกล่าวถึงว่าเป็นเขตการค้าขนาดใหญ่สำหรับไวน์ฝรั่งเศสปลอม มะกอกและเฮเซลนัตยังปลูกในพื้นที่ การเลี้ยงปศุสัตว์มีความสำคัญ มะกอกและเฮเซลนัตยังปลูกในพื้นที่ และการเลี้ยงปศุสัตว์มีความสำคัญ
# หลุยซ์ เปาลู คอนด์
หลุยซ์ เปาลู คอนด์ (เกิดเมื่อวันที่ 6 สิงหาคม ค.ศ. 1934 – เสียชีวิตเมื่อวันที่ 21 กรกฎาคม ค.ศ. 2015Luiz Paulo Conde, ex-prefeito do Rio, morre aos 80 anos G1.) เป็นนักการเมืองจากประเทศบราซิล และเป็นสถาปนิก หลุยส์ เปาลู คอนต์ดำรงตำแหน่งรองผู้ว่าการรัฐรีโอเดจาเนโร ตั้งแต่ปี ค.ศ. 2003 จนถึงปี ค.ศ. 2007 ซึ่งก่อนหน้านี้ดำรงตำแหน่งเป็นผู้ว่าการเมืองรีโอเดจาเนโร ตั้งแต่ปี ค.ศ. 1997 จนถึงปี ค.ศ. 2001 สังกัดพรรคแนวเสรีนิยม
# เคาน์เตสวิคโทรีอา-ลูอีเซอแห่งซ็อลมส์-บารูท
เคาน์เตสวิคโทรีอา-ลูอีเซอแห่งซ็อลมส์-บารูท  เกิดเมื่อวันที่ 13 มีนาคม 2464 ณ ประเทศเยอรมนี เป็นพระธิดาใน เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซินเนอร์บอร์-กลึคส์บวร์ค กับ เคานต์ฮันส์แห่งซ็อลมส์-บารูท

 เสกสมรส 
เคาน์เตสวิคโทรีอา-ลูอีเซอแห่งซ็อลมส์-บารูท ได้เสกสมรสกับ ฟรีดริช โยเซียส เจ้าชายแห่งซัคเซิน-โคบวร์กและโกธา พระราชปนัดดาใน สมเด็จพระราชินีนาถวิกตอเรีย และเป็นพระญาติของเธอเอง เมื่อวันที่ 25 มกราคม 2485 มีพระโอรส 1 พระองค์คือ
อันเดรียส เจ้าชายแห่งซัคเซิน-โคบวร์คและโกทา

ก่อนจะหย่ากันเมื่อวันที่ 19 กันยายน 2489 เธอและพระโอรสได้ไปประทับในนิวออร์ลีนส์ ซึ่งทำให้เธอพบสวามีในอนาคตคือ ริชาร์ด วิตต์ ก่อนจะสมรสกันในวันที่ 6 พฤศจิกายน 2490 และมีพิธีทางศาสนาเมื่อวันที่ 14 กุมภาพันธ์ 2491 มีธิดา 1 คนคือ
วิคโทรีอา อัสตริด วิตต์

เคาน์เตสวิคโทรีอา-ลูอีเซอแห่งซ็อลมส์-บารูท เสียชีวิตลงเมื่อวันที่ 1 มีนาคม 2546 สิริอายุ 81 ปี ก่อนจะถึงวันเกิดปีที่ 82 เพียง 12 วัน
# กู๊ดลัก โจนาธาน
กู๊ดลัก โจนาธาน GCFR GCON (เกิด 20 พฤศจิกายน 1957)Lawson Heyford, "Jonathan: A Colossus at 49" , The Source (Lagos), 11 December 2006. เป็นนักการเมืองชาวไนจีเรีย ดำรงตำแหน่งเป็นประธานาธิบดีไนจีเรีย ระหว่างปี 2010 ถึงปี 2015 ก่อนหน้านั้นเขาทำหน้าที่เป็นรองประธานาธิบดีแห่งไนจีเรีย เมื่อปี 2007 ถึงปี 2010 และเป็นผู้ว่าการรัฐเบลซา เมื่อปี 2005 ถึงปี 2007

โจนาธานแพ้การเลือกตั้งประธานาธิบดี 2015 ให้แก่มูฮัมมาดู บูฮารี
# มาริโอ โตรอส
มาริโอ โตรอส (เกิดเมื่อวันที่ 9 ธันวาคม ค.ศ. 1922http://storia.camera.it/deputato/mario-toros-19221209/governi#nav – เสียชีวิตเมื่อวันที่ 3 มิถุนายน ค.ศ. 2018) เป็นนักการเมืองจากประเทศอิตาลี และเป็นสมาชิกสภาผู้แทนราษฎร ตั้งแต่ปี ค.ศ. 1958 จนถึงปี ค.ศ. 1972 และเป็นวุฒิสภา ตั้งแต่ปี ค.ศ. 1972 จนถึงปี ค.ศ. 1987Lutto nel mondo della politica, è morto Mario Toros  https://www.ilfriuliveneziagiulia.it/lutto-nel-mondo-politico-regionale-muore-a-96-anni-mario-toros-fu-parlamentare-e-ministro/
# ศิวราช
ศิวราช (เสียชีวิตเมื่อวันที่ 3 มิถุนายน ค.ศ. 2017) เป็นนักแสดงจากประเทศอินเดีย

 ผลงานภาพยนตร์ 

 Patita (1953)
 Devdas (1955)
 Seema (1955)
 Dekh Kabira Roya (1957)
 Miss Mary (1957)
 Paigham (1959)
 Ujala (1959)
 Junglee (1961)
 Rakhi (1962)
 Bharosa (1963)
 Rajkumar (1964)
 Janwar (1965)
 Mera Saaya (1966)
 Pyar Kiye Jaa (1966)
 Baharon Ke Sapne (1967)
 Shagird (1967)
 Aadmi (1968)
 Saraswatichandra (1968)
 Do Raaste (1969)
 Adhikar (1971)
 Anamika (1973)
 Yaadon Ki Baaraat (1973)
 Naya Din Nai Raat (1974)
 Resham Ki Dori (1974)
 Aa Jaa Sanam (1975)
 Jaggu (1975)
 Salaakhen (1975)
 Uljhan (1975)
 Amar Akbar Anthony (1977)
 Do Musafir (1978)
 Kasme Vaade (1978)
 Rahu Ketu (1978)
 Katilon Ke Kaatil (1981)
 Dil-e-Nadaan (1982)
 Bade Dil Wala (1983)
 Hum Hain Lajawab (1984)
 Aakhir Kyon? (1985)
 Mard (1985)
 Dil Ke Jharoke Main (1997)
 Mrityudand (1997)
# อาเทอร์ เอ. แมคจิเวอริน
อาเทอร์ เอ. แมคจิเวอริน (เกิดเมื่อวันที่ 10 พฤศจิกายน ค.ศ. 1928 – เสียชีวิตเมื่อวันที่ 2 มิถุนายน ค.ศ. 2019)Former Iowa Chief Justice Arthur McGiverin dies at 90 เป็นข้าราชการฝ่ายตุลาการจากสหรัฐอเมริกาของศาลสูงของรัฐไอโอวา ตั้งแต่วันที่ 15 สิงหาคม ค.ศ. 1978 จนถึงวันที่ 9 พฤศจิกายน ค.ศ. 2000 อาเทอร์ เอ. แมคจิเวอริน เกิดที่เมืองออตตุมวา รัฐไอโอวา ซึ่งก่อนหน้าที่จะเป็นข้าราชการฝ่ายตุลาการนั้น อาเทอร์ เอ. แมคจิเวอรินทำงานให้กับกองทัพบกสหรัฐ อาเทอร์ เอ. แมคจิเวอริน จบปริญญาตรี คณะนิติศาสตร์ มหาวิทยาลัยไอโอวา
# นิโคลา ดีเนฟ
นิโคลา ดีเนฟ นิโกรอฟ (เกิดเมื่อวันที่ 18 ตุลาคม ค.ศ. 1953 – เสียชีวิตเมื่อวันที่ 1 มิถุนายน ค.ศ. 2019)Почина двукратният световен шампион по борба Никола Динев  เป็นนักมวยปล้ำจากประเทศบัลแกเรีย เคยเป็นตัวแทนของประเทศบัลแกเรีย ในการแข่งขันมวยปล้ำ และชนะระดับโลกถึง 2 ครั้ง และระดับยุโรปถึง 5 ครั้ง ระหว่างปี ค.ศ.1977 จนถึงปี ค.ศ. 1986 และแข่งขันโอลิมปิก ได้อันดับที่ 5 ในการแข่งขันมวยปล้ำโอลิมปิกฤดูร้อน 1976Nikola Dinev . sports-reference.comDinev, Nikola (BUL). iat.uni-leipzig.de
# มะห์มูด ศูฟี
มะห์มูด ยัสเซน ศูฟี (20 ตุลาคม ค.ศ. 1971 - 2 มิถุนายน ค.ศ. 2019) เป็นนักฟุตบอลจากประเทศกาตาร์ เคยเข้าร่วมการแข่งขันฟุตบอลชาย ในการแข่งขันโอลิมปิกฤดูร้อน 1992 และเป็นสมาชิกฟุตบอลทีมชาติกาตาร์ ตั้งแต่ปี ค.ศ. 1988 จนถึงปี ค.ศ. 1999 โดยเล่นในตำแหน่งกองหน้า
# โจเซฟ เฟลเดอร์
โจเซฟ เฟลเดอร์ (เกิดเมื่อวันที่ 24 สิงหาคม ค.ศ. 1900 – เสียชีวิตเมื่อวันที่ 28 ตุลาคม ค.ศ. 2000) เป็นนักการเมืองจากประเทศเยอรมนี และเป็น 1 ใน 94 สมาชิกของไรชส์ทาคที่ลงมติว่าไม่เห็นด้วยกับรัฐบัญญัติมอบอำนาจ โดยโจเซฟ เฟลเดอร์สังกัดพรรคประชาธิปไตยสังคมแห่งเยอรมนี ซึ่งโจเซฟ เฟลเดอร์เป็นคนสุดท้ายที่ลงมติว่าไม่เห็นด้วยกับรัฐบัญญัติฉบับนั้นhttps://www.nytimes.com/2000/10/31/world/josef-felder-100-legislator-who-cast-anti-nazi-vote-in-33.html
# แมรี เค. มีนี่
แมรี เค. มีนี่ (เกิดเมื่อวันที่ 6 ตุลาคม ค.ศ. 1897 – เสียชีวิตเมื่อวันที่ 12 ตุลาคม ค.ศ. 2000) เป็นนักการเมืองและนักการศึกษาจากสหรัฐอเมริกา เกิดที่เมือง คเลตัน รัฐอิลลินอย จบการศึกษาที่มหาวิทยาลัยนอร์ทเวสเทิร์น ในปี ค.ศ. 1919 และ แมรี เค. มีนี่สมรสกับ โรเบิร์ต อี. มีนี่ ซึ่งเป็นรองประธานบริษัทวิลเลี่ยมวิกลีย์ แมรี เค. มีนี่เป็นครูสอนภาษาอังกฤษและดนตรีที่นครนิวยอร์ก, รัฐนิวยอร์ก และเชลดอน รัฐอิลลินอย ซึ่งเป็นโรงเรียนรัฐบาล แมรี เค. มีนี่อาศัยชิคาโก, รัฐอิลลินอย และมีส่วนเกี่ยวข้องกับชมรมสตรีชิคาโก และพรรคริพับลิกัน โดยเป็นสมาชิกสภาผู้แทนราษฎรรัฐอิลลินอย ตั้งแต่ปี ค.ศ. 1965 จนถึงปี ค.ศ. 1969 แมรี่ เค. มีนี่เสียชีวิตด้วยโรคปอดบวม'Mary K. Meany-obituary,' Chicago Tribune, October 28, 2000'Illinois Blue Book 1967-1968,' Biographical Sketch of Mary K. Meany, pg. 246-247'Robert Meany Of The Wrigley Company Dies,' Chicago Tribune, December 25, 1961
# ลี ซิว-เคย
ลี ซิว-เคย (ภาษาจีน: 李兆基; เกิดเมื่อวันที่ 4 ธันวาคม ค.ศ. 1949 – เสียชีวิตเมื่อวันที่ 2 มิถุนายน ค.ศ. 2019) เป็นนักแสดง, ผู้กำกับภาพยนตร์, ผู้เขียนบทละครโทรทัศน์และผู้ผลิตละครโทรทัศน์จากฮ่องกง เมื่อวันที่ 2 มิถุนายน ค.ศ. 2019 ลี ซิว-เคย เสียชีวิตด้วยโรคมะเร็งตับ ที่โรงพยาบาลควีนส์เอลิซาเบธ ด้วยวัย 69 ปี

 ผลงาน 

 God of Gamblers II (1991)
 Fist of Fury 1991 (1991)
 Raped by an Angel (1993)
 The Heroic Trio (1993)
 Those Were the Days... (1995)
 They Don't Care About Us (1996)
 Young and Dangerous 3 (1996)
 Feel 100% (1996)
 Young and Dangerous (1996)
 Rebekah (1996)
 God of Cookery (1996)
 Hold You Tight (1997)
 Those Were the Days (1997)
 Young and Dangerous 4 (1997)
 Full Alert (1997)
 Lawyer Lawyer (1997)
 Chinese Box (1997)
 We're No Bad Guys (1997)
 Chinese Midnight Express (1998)
 The Lucky Guy (1998)
 Young and Dangerous 5 (1998)
 Portland Street Blues (1998)
 Young & Dangerous: The Prequel (1998)
 The Storm Riders (1998)
 King of Comedy (1999)
 The Legendary 'Tai Fei''' (1999)
 Those Were the Days... (2000)
 Jiang hu: The Triad Zone (2000)
 Love Undercover (2002)
 Himalaya Singh (2005)
 Flirting Scholar 2 (2010)
 Life Without Principle (2011)
 Turning Point 2 (2011)
 The White Storm'' (2013)
# วีแกน (แก้ความกำกวม)
วีแกน อาจหมายถึง
 วีแกน (Wigan) เมืองในมณฑลเกรเทอร์แมนเชสเตอร์ ภาคตะวันตกเฉียงเหนือของประเทศอังกฤษ
 วีแกนแอทเลติก (Wigan Athletic F.C.) สโมสรฟุตบอลจากเมืองวีแกน